CELEX: 32021R1123
Language: ro
Date: 2021-07-08 00:00:00
Title: Regulamentul de punere în aplicare (UE) 2021/1123 al Comisiei din 8 iulie 2021 de suspendare a măsurilor de politică comercială referitoare la anumite produse din Statele Unite ale Americii impuse prin Regulamentul de punere în aplicare (UE) 2020/1646 în urma soluționării unui litigiu comercial în conformitate cu Memorandumul de înțelegere privind soluționarea litigiilor al Organizației Mondiale a Comerțului

9.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 243/43
               
            
         REGULAMENTUL DE PUNERE ÎN APLICARE (UE) 2021/1123 AL COMISIEI
         din 8 iulie 2021
         de suspendare a măsurilor de politică comercială referitoare la anumite produse din Statele Unite ale Americii impuse prin Regulamentul de punere în aplicare (UE) 2020/1646 în urma soluționării unui litigiu comercial în conformitate cu Memorandumul de înțelegere privind soluționarea litigiilor al Organizației Mondiale a Comerțului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 654/2014 al Parlamentului European și al Consiliului din 15 mai 2014 privind exercitarea drepturilor Uniunii pentru aplicarea și respectarea normelor comerțului internațional și de modificare a Regulamentului (CE) nr. 3286/94 al Consiliului privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (1), în special articolul 7 alineatul (3),
         întrucât:
         
                     (1)
                  
                  
                     La 7 noiembrie 2020, Comisia a adoptat Regulamentul de punere în aplicare (UE) 2020/1646 (2) privind măsurile de politică comercială referitoare la anumite produse din Statele Unite ale Americii (denumite în continuare „Statele Unite”) în urma soluționării unui litigiu comercial în conformitate cu Memorandumul de înțelegere privind soluționarea litigiilor al Organizației Mondiale a Comerțului (denumită în continuare „OMC”), care prevede aplicarea de taxe vamale suplimentare la importurile în Uniune ale anumitor produse originare din Statele Unite.
                  
               
                     (2)
                  
                  
                     Considerentul 9 din Regulamentul de punere în aplicare (UE) 2020/1646 prevede că Comisia intenționează să suspende aplicarea regulamentului în cazul în cazul în care Statele Unite își suspendă contramăsurile împotriva importurilor anumitor produse din Uniunea Europeană, în legătură cu litigiile privind aeronavele civile de mari dimensiuni aduse în fața OMC.
                  
               
                     (3)
                  
                  
                     La 9 martie 2021, în urma unei înțelegeri încheiate cu Statele Unite privind suspendarea reciprocă a tuturor măsurilor pentru o perioadă de patru luni, Comisia a adoptat Regulamentul de punere în aplicare (UE) 2021/425 (3) de suspendare a măsurilor de politică comercială referitoare la anumite produse din Statele Unite ale Americii impuse prin Regulamentul de punere în aplicare (UE) 2020/1646 în urma soluționării unui litigiu comercial în conformitate cu Memorandumul de înțelegere privind soluționarea litigiilor al Organizației Mondiale a Comerțului, care a suspendat aplicarea Regulamentului de punere în aplicare (UE) 2020/1646 până la 10 iulie 2021.
                  
               
                     (4)
                  
                  
                     La 15 iunie 2021, vicepreședintele executiv Valdis Dombrovskis și reprezentantul pentru comerț al SUA, Katherine Tai, au ajuns la o înțelegere privind un cadru de cooperare pentru aeronavele civile de mari dimensiuni, prin care „fiecare parte intenționează să suspende aplicarea contramăsurilor, pentru o perioadă de 5 ani”.
                  
               
                     (5)
                  
                  
                     În conformitate cu articolul 7 alineatul (3) din Regulamentul (UE) nr. 654/2014, „[î]n cazul în care este necesar să se opereze adaptări ale măsurilor de politică comercială adoptate în temeiul regulamentului, sub rezerva articolului 4 alineatele (2) și (3), Comisia poate introduce orice modificări necesare în conformitate cu procedura de examinare menționată la articolul 8 alineatul (2)”.
                  
               
                     (6)
                  
                  
                     Măsurile prevăzute în prezentul regulament sunt conforme cu avizul Comitetului privind barierele în calea comerțului instituit prin Regulamentul (UE) 2015/1843 al Parlamentului European și al Consiliului (4),
                  
               ADOPTĂ PREZENTUL REGULAMENT:
         
            Articolul 1
            Aplicarea Regulamentului de punere în aplicare (UE) 2020/1646 se suspendă pentru o perioadă de cinci ani, începând de la data de 11 iulie 2021. În consecință, fără a aduce atingere niciunei suspendări sau modificări ulterioare, inclusiv o reintroducere anticipată, taxele prevăzute de Regulamentul de punere în aplicare (UE) 2020/1646 se aplică din nou efectiv începând cu 11 iulie 2026 inclusiv.
         
         
            Articolul 2
            Prezentul regulament intră în vigoare la 11 iulie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 189, 27.6.2014, p. 50; modificat prin Regulamentul (UE) 2015/1843 (JO L 272, 16.10.2015, p. 1) și prin Regulamentul (UE) 2021/167 (JO L 49, 12.2.2021, p. 1).
         
            (2)  Regulamentul de punere în aplicare (UE) 2020/1646 al Comisiei din 7 noiembrie 2020 privind măsurile de politică comercială referitoare la anumite produse din Statele Unite ale Americii în urma soluționării unui litigiu comercial în conformitate cu Memorandumul de înțelegere privind soluționarea litigiilor al Organizației Mondiale a Comerțului (JO L 373, 9.11.2020, p. 1).
         
            (3)  Regulamentul de punere în aplicare (UE) 2021/425 al Comisiei din 9 martie 2021 de suspendare a măsurilor de politică comercială referitoare la anumite produse din Statele Unite ale Americii impuse prin Regulamentul de punere în aplicare (UE) 2020/1646 în urma soluționării unui litigiu comercial în conformitate cu Memorandumul de înțelegere privind soluționarea litigiilor al Organizației Mondiale a Comerțului (JO L 84, 9.3.2021, p. 16).
         
            (4)  Regulamentul (UE) 2015/1843 al Parlamentului European și al Consiliului din 6 octombrie 2015 privind adoptarea procedurilor Uniunii în domeniul politicii comerciale comune în vederea asigurării exercitării de către Uniune a drepturilor care îi sunt conferite de normele comerțului internațional, în special de cele instituite sub egida Organizației Mondiale a Comerțului (text codificat) (JO L 272, 16.10.2015, p. 1).